钦定古今图书集成/明伦汇编/家范典/第073卷 > 汉应劭风俗通义 > 《不除姊丧判》高思元
## 钦定古今图书集成/明伦汇编/家范典/第073卷 > 汉应劭风俗通义 > 《不除姊丧判》高思元

得景有姊之丧，合除而不除。或非之，称“吾寡兄弟，不忍除也。” 对曰：

丧虽宁戚，礼且节哀，俾不足与有馀，必跂及而俯就。
景爱深血属，礼过时制，兴鲜兄之叹，情既锺于孔怀；
及居姊之丧，服将除而不忍。虽志崇敦睦，而事越典
彝，况仪贵适中，哀不在外，宜抑情而顺变，多奚以为？
苟在礼而或逾，过犹不及，请遵仲尼之训，无执季路
之辞。